Lolland-Falsters Stifts-Tidende, 1847-05-04
Nykjøbing, den 5te Mai. Fra Pressen er i disse Dage udkommen: Fremstilling af de gjældende Lovbestemmelser om Hegn og Fred og skadeligt Vands Afledning paa Landet, ved C. A. Trap, juridisk Candidat. Et af de glædeligste Vidnesbyrd om det Opsving, som deels allerede er foregaaet, deels er i Begreb med at foregaae med Bondestanden i Danmark, er den stedse stigende Erkjendelse af, hvor nødvendigt det er for den at erhverve Jndsigt og Kundskab saavel i Almindelighed, som fornemmelig om Alt hvad der staaer i Forbindelse med Agerbruget, naar den skal hævde den Plads, som tilkommer den i Samfundet. Men jo meere Bondestanden føler, hvormeget den heri endnu staaer tilbage, og jo meere den som Følge deraf med roesværdig Jver stræber at indhente det Forsømte, desto meere maa den ofte føle Savnet af let tilgængelige Skrifter, som uden unyttig Vidtloftighed meddele netop den Oplysning, som det kan være magtpaaliggende at erholde. Det er ikke Bondens Leilighed at anskaffe store og kostbare Værker, og selv om han havde Adgang til saadanne, er han sjelden istand til med Lethed at finde, hvad han søger, eller af de mangfoldige ofte hinanden ophævende eller indskrænkende Love og Forordninger al uddrage, hvad der i ethvert Tilfælde nu er gjældende deel Hr. Trap har derfor afhjulpet et virkeligt Savn og i ikke ringe Grad gjort sig fortjent til Bondestandens Tak ved at udarbeide ovennævnte lille Skrift, som i et klart bo tydeligt Sprog meddeler udlagtig og fuldstændig Veile ning om alle Lovgivningens Bestemmelser angaaende Ei Titlen nævnte Gjenstande, der ere saa vigtige Betingelser, for et velindrettet Agerbrug. Der er vel Jntet, som bopigere har givet Anledning til Uenighed mellem Naboer paa Landet, end Hegn og Vandløb; men denne Uenighed har næsten altid sin Grund i Mangel paa tilstrækkelig Kundskab om gjensidige Rettigheder og Pligter. Her kan at Enhver hente al fornøden Oplysning i den Henseende, den hensigtsmæssige Anordning af Stoffet og den udførlige Jndholdsfortegnelse gjor det let i ethvert Tilfælde at finde, hvad man søger, og Enhver, som kan læse, vil kunne forstaae den simple og ukonstlede Fremstilling. Bogens første Afdeling om Hegn og Fred deeler sig i følgende 10 Afsnit: 1. Om hvad der kræves til lovligt og varigt Hegn. 2. Om Forpligtelsen til at hegne og holde Fred. 3. Om Rettigheden over Hegnet. 4. Om Hegns synsmænd. 5. Om Fremgangsmaaden med at tvinge til at hegne. 6. Om Fremgangsmaaden med optagne Kreaturer. 7. Straffebestemmelser for paaført Ufred og andre Forseelser med Hensyn til Hegn og Fred. 8. Hvorvidt Brud paa Hegn kan være tilladt. 9. Om Jorddrottens Forhold til Fæstere med Hensyn til Hegns Opførelse og Vedligeholdelse - og 10. Om Rettergangsmaaden med Hensyn til Hegn og Fred. Anden Afdeling om skadeligt Vands Afledning behandler i trende Afsnit A. de større Vandløb: 1. Hvilke Vandløb der henføres til de store og om Controllen med disse. 2. Om den første Oprensning og den fremtidige Vedligeholdelse af Vandløbene. 3. Om Fremgangsmaaden naar Nogen gjør Paastand paa Forandring i Regulativerne for de større Vandløb. B. de mindre Vandløb: 1. Hvilke Vandløb der henføres til de mindre Vandløb. 2. Om Forpligtelsen til at oprense og vedligeholde de mindre Vandløb. 3. Om Synsmænd. 4. Om Fremgangsmaaden med at fremtvinge Op rensning eller Vedligeholdelse af Vandløbene. 5. Om Anlæg af nye Vandløb. Endelig fremsættes i et Tillæg Bestemmelserne om Vands Afbenyttelse. – Af denne korte Angivelse vil det allerede skjønnes, at de af Hr. Trax meddeelte Oplysninger ere nødvendige for enhver større eller mindre Agerbruger og fornemmelig uundværlige for Synsmænd, Sognefogder og Sogneforstandere; vi haabe derfor, at Bogen vil finde en saadan Udbredelse i Bondestanden, at dens gode Hensigt kan opnaaes, og blandt dens gavnlige Virkninger vil den ikke blive den mindste, at Stridigheder og Processer derved ville forebygges. Bogen er 5 Ark stor i Octavformat, og koster 28 s.